《偈二首 其一》
宋代·释休

风动邪，幡动邪，风鸣邪，铃鸣邪。非风铃鸣，非风幡动。

此土与西天，一队黑漆桶。诳惑世间人，请看灭胡种。

山僧不奈何，趁后也打鬨。瓠子曲弯弯，冬瓜直儱侗。

作者简介：释休，号退庵。住饶州荐福寺。为南岳下十六世，乌巨雪堂道行禅师法嗣。《嘉泰普灯录》卷二○、《五灯会元》卷二○有传。今录诗六首。